Anatole France
B' e Anatole France, an t-ainm-pinn aig François-Anatole Thibault, sgrìobhadair agus leabharlannaiche às an Fhraing. Bhuannaich e an Duais Nobel ann an 1921.

Beatha 
Rugadh e an 16mh latha dhen Ghiblean 1844 ann am Paras fhèin. ‘S e leabhraiche a bh’ ann athair, is le sin chuireadh e seachad a bheatha a-measg leabhraichean. 'S e  Librairie de France (Gàidhlig: Bùth-leabhraichean na Frainge) an t-ainm a bha air a’ bhùth sin is chleachd Jacques Anatole François e airson ainm-pinn. Fhuair e a chuid fhoghlaim aig an àrd-sgoil caitligeach Collège Stanislaus is nuair a dh’ fhàg e an sgoil bha e an sàs ag obair ri taobh athar anns a’ bhùth aca. Fhuair e dreuchd mar leabharlannaiche aig Seanadh na Frainge ann an 1876. Chaidh aige ri ballrachd Académie française (Gàidhlig: Acadamaidh na Frainge) fhaighinn ann an 1896, nuair a chaochail Ferdinand de Lesseps. 

Thug Anatole France taic làidir do dh’ Émile Zola anns a’ chùis Dreyfus, is  chuir e fiù’s ainm gu athchuinge, a dh’iarr air na h-ùghdarrasan sgrùdadh air a’ chùis sin a dhèanamh is gun toireadh bonn na Legión d'Honor air ais do Zola, dìreach an latha an dèidh a dh’ fhoillsich Zola an t-airtgil J'accuse...! ann am pàipear-naidheachd. A bharrachd air sin bha e an sàs ann an stèidheachadh bhuidhne airson Còirichean Daonna. Dhèanadh iomairtean ann an dà chuid airson sgaradh na h-eaglaise bhon stàit agus airson aonaidhean-ciùide a chur air dòigh. 

Bha e aig obair airson L'Humanité, pàipear-naidheachd an làimhe-chlì agus rinn e iomairt an aghaidh Còrdaidh Versailles ann an 1919, nuair a sgrìobh e artaigil leis an tiotal An aghaidh na Sìthe gun Cheartas, a dh’fhoillsich L’Humanité air an 22mh latha dhen Iuchar sa bhliadhna sin. Sheas e aig na taghaidhean ann an 1914 airson Earran Frangach Eadar-nàiseanta na Luchd-Obrach (SFIO), seann ainm Pàrtaidh Sòisealach na Frainge, is bha dlùth air  a’ Phàrtaidh Comannach na Frainge, ach rinn e dubh chàineadh orra mu dheireadh thall. 

Chaochail e air an 12na latha dhen Dàmhair 1924 aig an dachaigh, ann an Tours.

Litreachas 
Dh’fhàs Anatole France a bhith uabhasach ainmeil an an 1888 nuair a dh’fhoillsich Le crime de Sylvestre Bonnard, seòrsa dhe sgrùdadh air an 19mh linn. Mholadh an leabhar air sàilleabh a chuid rosg eireachdail is fiù’s bhuannaich e duais Acadamaidh na Frainge.

Bhuannaich e an Duais Nobel ann an Litreachas ann an 1921 airson a bhith ag aideachadh a chuid euchdan spaideil ann an litreachas, is iad làn nòs allail, tlusalachd gu math domhainn, ceadachas agus fìor nàdar Frangach" 

 A Chuid Obrach 

Sgeulachdan is nobhailean goirid
 1879: Jocaste et le chat maigre 1881: Le Crime de Sylvestre Bonnard 1882: Les Désirs de Jean Servien 1886: Nos enfants, scènes de la ville et des champs 1889: Balthazar 1890: Thaïs 
 1892: L'Étui de nacre, recull de contes
 1892: La Rôtisserie de la reine Pédauque 1893: Les Opinions de Jérôme Coignard 1894: Le Lys rouge 1895: Le Jardin d'Épicure 1895: Le Puits de Sainte Claire 1897: L'Orme du mail 1897: Le Mannequin d'osier 1899: L'Anneau d'améthyste 1900: Clio 1901: Monsieur Bergeret à Paris 
 1901: L'Affaire Crainquebille 1902: Le Procurateur de Judée 1903: Histoires comiques 1905: Sur la pierre blanche 1908: L'Île des Pingouins 1908: Les Contes de Jacques Tournebroche 1909: Les Sept Femmes de Barbe bleue et autres contes merveilleux 1912: Les dieux ont soif 1914: La Révolte des anges 1920: Marguerite 1920: Le Comte MorinBàrdachd
 1870: La Mort d'un juste 1873: Poèmes dorés 1876: Les Noces corinthiennes, drama en vers

Cuimhneachan
 1885: Le Livre de mon ami 1899: Pierre Nozière 1918: Le Petit Pierre 1922: La Vie en fleurDrama
 1898: Au petit bonheur 1903: Crainquebille 1908: La comédie de celui qui épousa une femme muette 1928: Le Mannequin d'osier, comèdia

Eachdraidh
 1908: Vie de Jeanne d'ArcBeachdaireachd Litreach
 1869: Alfred de Vigny, estudi
 1888: Le château de Vaux-le-Vicomte 1871: Le Parnasse contemporain 1913: Le Génie latin, recull de prefacis
 1915: Sur la voie glorieuseBeachdaireachd Sòisealta
 1902: Opinions sociales 1904: Le parti noir 1906: Vers les temps meilleurs''

Onoirean 
Chuireadh an t-ainm aige gu asteroide (11166 Anatolefrance) a lorg Eric Walter Elst 27mh an Gearran 1998.

Iomraidhean

Ceanglaichean a-mach 
Acadamaidh na Frainge

Duais Nobel ann an Litreachas
Sgrìobhadairean Frangach
Daoine às an Fhraing